
CONCERNS ON IMPACT OF COVID-19 PANDEMIC ON CHILD HEALTH 

Introduction. The unexpected situations (lockdown, online school, social distancing) intro- 
duced from March 2020 to stop the spread of COVID-19 in most countries worldwide, have 
affected every citizen. Currently, after more than a year and a half, one of the most affected 
categories are the children. There is growing concern among researchers about the pan- 
demic impact on the physical, mental development and health of children. 

Material and methods. A quantitative research was conducted among parents and their 
children from a gymnasium school in Bucharest regarding the way they perceive how the 
pandemic restrictions changed their habits. The research methods used were online, using 
questionnaires created and applied through Google forms. No sample methods could be ap- 
plied and about 40% of them responded in pairs parent-child. 

Results. The results showed that the impact of online schooling is not only about the learn- 
ing effectiveness, but mostly related to the health and development of children who are at 
risk from the increased time spent on the Internet. Health issues like sedentary lifestyle, obe- 
sity, vision and posture impairment, spine problems have increased, being doubled by psy- 
chical and mental disorders: stress, isolation, anxiety, depression, lack of attention and con- 
centration, as well as an increase in the number of children exposed to cyberbullying and 
other online risks. 

Conclusions. The study analysis showed that there are differences between parents and chil- 
dren s perceptions of the collateral side effects of the pandemic both on physical and mental 
health of children. 


Introducere. Situaţiile neașteptate (carantină, școală online, distanțare socială) impuse 
pentru a opri răspândirea COVID-19 începând cu martie 2020 în majoritatea ţărilor din în- 
treaga lume au avut efecte pentru fiecare cetățean. Una dintre categoriile cele mai afectate 
de aceste schimbări sunt copiii. Îngrijorările cu privire la modul în care sunt afectate dez- 
voltarea fizică și psihică și sănătatea copiilor sunt în creștere în mediul academic. 
Material și metode. Am realizat o cercetare cantitativă cu părinții și copiii lor de la o școala 
gimnazială din București cu privire la modul în care restricţiile pandemice au dus la schim- 
barea obiceiurilor. Metodele de cercetare au fost online, folosind chestionare aplicate prin 
intermediul formularelor Google. Nu s-au putut aplica metode de eșantionare și 40% dintre 
ei au răspuns în pereche (părinte-copil). 

Rezultate. Rezultatele au arătat că efectele școlii online nu se referă doar la eficiența 
învățării, sănătatea și dezvoltarea copiilor fiind expuse riscului datorită creșterii timpului 
petrecut cu folosirea internetului. A crescut incidenţa problemelor precum sedentarismul, 
obezitatea, vederea sau postura și problemele coloanei vertebrale, ele fiind dublate de pro- 
bleme psihice și mentale: stres, izolare, anxietate, depresie, lipsa de atenție și concentrare şi 
de creșterea numărului de copii expuși la cyberbullying și alte riscuri online. 

Concluzii. Analiza a arătat că există diferenţe între percepțiile părinţilor și ale copiilor cu 
privire la efectele colaterale ale pandemiei, atăt la nivel fizic, cât și psihic, mental pentru 
copii. 

INTRODUCERE 


Încă dinainte de declanşarea crizei sanitare dato- 
rate COVID-19 putem afirma că nivelul de sănă- 
tate al copiilor din România se plasa la un nivel 
mediu, cele mai vulnerabile aspecte fiind legate 
de sănatatea fiziologică a lor, și avem în vedere 
aici cu precădere probleme derivate din activita- 
tea fizică scăzută, obezitatea, diabetul, ca şi o serie 
de boli cronice (cum ar fi viciile de refracție). 


Înainte de anul 2020 liniile directoare şi cerinţele 
OMS stipulau faptul că în medie copiii trebuie să 
facă minim 60 de minute efort fizic de intensitate 
moderată sau intensă în fiecare zi (1). Care era 
însă situația în România? Datele "Eurobarometru- 
lui special pentru activitate fizică” (2) indicau fap- 
tul că în urmă cu trei ani, copiii din ţara noastră în 
vârstă de 11-15 ani făceau mai puţină activitate 
fizică decât media celor din Uniunea Europeană. 
Astfel, în 2018, procentul copiilor de 11-15 ani 
care au raportat participarea la activităţi fizice în 
conformitate cu recomandările OMS, era relativ 
scăzut, mai exact 17,8% dintre băieţi și 10,4% 
dintre fete (3). Pentru același an calendaristic me- 
dia europeană indica faptul că 23% din băieţii și 
16% din fetele de 11-15 ani îndeplineau reco- 
mandările OMS pentru activitatea fizică (3). 


În România incidenţa diabetului la copii (la 
100.000 locuitori) a fost plasată pe un trend as- 
cendent înainte de pandemia COVID-19. Evoluţia 
ratelor de incidenţă a diabetului a fost urmă- 
toarea: 7,7 la copiii 0-14 ani în 2006; 7,9 la copiii 
din grupa de vârstă 0-14 ani în 2009, şi 13,3 la co- 
piii 0-14 ani, în anul 2015 (4). 


Conform datelor statistice anterioare pandemiei 
COVID-19 ratele excesului de greutate ale adoles- 
cenților din România au fost mai scăzute decât 
media UE, dar s-au dublat în ultimii ani, crescând 
de la 7% în 2005-2006 la 16% în 2013-2014 (5). 
În ceea ce priveste diferenţele dintre mediile de 
rezidență, același raport indica faptul că în cazul 
mediului rural, la fete a fost mai mare dizarmonia 
prin plus de greutate, iar la băieţi a predominat 
dizarmonia prin minus de greutate. În cazul co- 
piilor din mediul urban insă dezvoltarea dizarmo- 
nică prin surplus de greutate a fost mai mare 
decât cea prin minus de greutate indiferent de 
genul copiilor (5). 


Din perspectiva bolilor cronice 9,2% dintre elevi 
declarau în anul 2015 că suferă de o boală cronică 
pentru care aveau un diagnostic medical (6). Con- 
form Studiului HSBC 2014/2015 (6) nu au existat 

diferenţe semnificative între diferite categorii de 
vârstă, 9,3% copii de 11 ani declarând că au boli 
cronice, 7,7% dintre cei de 13 ani afirmând acest 
lucru și 10,5% copii de 15 ani declarând aceasta. 
Nici între genuri nu au putut fi observate dife- 
rențe semnificative între fete și băieţi pentru 
aceste boli cronice, incidenţa fiind de 8,4% pentru 
băieţi și de 9,9% la fete) (6). 


Distribuţia bolilor la copiii din mediul rural ver- 
sus cei din mediul urban a fost relativ similară. 
Astfel, pentru perioada 2015-2016 viciile de re- 
fracţie - 23,7%, urmate de obezitatea de cauză 
neendocrină - 10,1% și deformările câștigate ale 
coloanei vertebrale - 8,8% au fost cele mai 
frecvente boli în rândul copiilor din mediul urban, 
în timp ce în mediul rural acestea au fost: viciile 
de refracție - 11,7%, obezitatea neendocrină - 
10,1% şi hipotrofia ponderală - 84% (5). 


Din perspectiva problemelor legate de sănătate 
mentală, în anii 2018-2019 conform Raportului 
naţional „Evaluarea nivelului de dezvoltare fizică 
și a stării de sănătate pe baza examenelor medi- 
cale de bilanţ la copiii şi tinerii din colectivităţile 
școlare din mediul urban şi rural - an şcolar 2018- 
2019” (7) prevalența incidenţei la 100.000 de lo- 
cuitori pentru tulburările mentale și de compor- 
tament era de 323,0 (0-4 ani), 784,2 (5-9 ani) și 
745,0 (10-14 ani). În acelaşi timp, pentru copiii 
dispensarizaţi în cabinetele medicale şcolare în 
anul școlar 2018-2019, prevalența tulburărilor de 
adaptare școlară a fost de 0,36%, tulburările 
nevrotice au avut o incidenţă de 0,43%, retardul 
psihic și intelectual a avut o prevalenţă de 0,46%, 
iar tulburările de vorbire de 0,59% (7). 


În ceea ce priveşte depresia, prevalența acestei 
afecţiuni a fost redusă în anul 2019 pentru copiii 
de 5-14 ani - numai 355,15 cazuri la 100.000 lo- 
cuitori (8). Și mai redusă a fost incidenţa altor 
afecțiuni (identificate ca parte integrantă a DALY 
- „Disability Adjusted Life Years"): anxietatea (cu 
o incidenţă de 237 la 100.000 de copii) şi migrena 
(cu o incidenţă de 207 la 100.000 de copii) (9). 


După un an și jumătate problemele de sănătate 
ale copiilor asociate pandemiei COVID-19 au de- 
venit evidente. Astfel, la Conferinţa Internaţională 
de Tulburări Alimentare care a avut loc în iunie 
2021 la Roma (Italia) specialiștii au atras atenţia 
că emoțiile negative asociate restricţiilor au dus la 
explozia cazurilor de tulburări alimentare în 
rândul copiilor și adolescenților în întreaga lume 
(10). 

Articolul de faţă caută să prezinte modul în care 
copiii și părinţii de la o şcoală din București per- 
cep modul în care restricţiile pandemice au dus la 
schimbarea obiceiurilor lor cotidiene și efectele 
pe care pandemia COVID-19 le-a avut asupra 
sănătăţii lor fizice și mentale. 


MATERIAL ȘI METODE 


Cercetarea în școala gimnazială din București s-a 
desfășurat după încheierea semestrului | al anului 
școlar 2020-2021 (perioada 8-15 februarie, 
2021). Eșantionul a fost compus din 83 părinţi și 
53 de elevi de gimnaziu (clasele 5-8). Structura 
eșantionului este prezentată în tabelul 1. 


Tabel 1. Structura eșantionului - părinţi și copii. 


Părinţi 
83 răspunsuri - aprox. 30% părinţi 
93% respondenţi - mame 
70% respondenţi cu vârsta între 30-45 de ani 


30% respondenţi cu vârsta peste 46 de ani 
p ț p 


Metoda de cercetare a fost cantitativă - mai exact, 
ancheta pe bază de chestionar. Chestionarul a cu- 
prins atât întebări închise cât și deschise. Datorită 
restricţiilor în vigoare în România, adunarea da- 
telor a fost realizată online, chestionarele fiind 
aplicate prin intermediul formularelor Google. 
Linkul chestionarului a fost trimis tuturor 
părinţilor cu copii cu vârsta cuprinsă între 11 și 
14 ani din școală. 


REZULTATE 


Răspunsurile părinţilor au indicat faptul că marea 
majoritate, peste 75% dintre părinţi au fost 
mulțumiți de modul în care școala și profesorii s- 
au adaptat şcolii online. 64% dintre aceştia au fost 
de părere că timpul pentru teme este suficient 
pentru copiii lor, în timp ce 16% considerau că 
acest timp nu era suficient. Jumătate dintre 
părinţi (50%) au declarat că își ajută des si foarte 
des copiii la teme, în timp ce 22% nu i-au ajutat 
aproape deloc cu temele. În acelaşi timp răspun- 
surile au indicat o raportare contradictorie la 
tehnologie. Astfel, deși 80% dintre părinţi au 
apreciat că în această perioadă copilul lor exage- 
rează cu tehnologia şi 77% au spus că fiul sau fiica 
lor se joacă jocuri care implică tehnologia, mai 
mult de jumătate dintre ei (mai exact 44%) au 
declarat că acest consum nu este mai mare decât 
în trecut în ceea ce privește televizorul („copilul 
NU se uită prea mult la TV, desene animate, 
filme”). 


In ceea ce privește rutina cotidiană, 85% dintre 
părinţi au declarat că aceasta este respectată de 
către copiii lor. Deşi 89% dintre părinţi au spus că 


Elevi 
53 răspunsuri - aprox. 20% elevi 
56% - clasa a b-a 
21% - clasa a 6-a 


23% - clasa a 7-a 


dieta copiilor lor este echilibrată, 63% dintre res- 
pondenții părinţi au recunoscut că aceștia 
mănâncă mai multe „gustărele” decât de obicei și 
85% dintre ei au recunoscut că exerciţiile fizice 
făcute de copiii lor nu sunt suficiente. 


Din perspectiva stării emoţionale a copiilor lor 
imaginea oferită de părinţi indică faptul că 47% 
dintre aceştia declară că fiul sau fiica lor se plânge 
mai des decât de obicei, 68 % consideră că starea 
de nervozitate a copiilor lor este mai mare și 62% 
au declarat că fiul sau fiica lor se simt mai triști 
decât anterior declanșării pandemiei COVID-19. 


Dacă părinţii au oferit această perspectivă asupra 
efectelor pandemiei COVID-19 asupra rutinelor 
cotidiene a copiilor lor rezultatele ne-au indicat şi 
perspectiva copiilor asupra acestei perioade. Ast- 
fel, conform declarațiilor copiilor ierarhia aspec- 
telor care au „lipsit' din viaţa lor de zi cu zi a cu- 
prins socializarea în grupurile primare (colegii, 
profesorii), ieșirile în afara casei (în natură, cu 
prietenii sau părinții, excursii, tabere), activităţile 
sportive și educaţionale extra-școlare (tab. 2). 


Activităţile în afara casei anterior menționate au 
fost înlocuite de copii cu interacţiunile virtuale, 
realizate pe internet. Astfel, copiii au jucat mai 
multe jocuri online în grupurile de prieteni şi de 
colegi, s-au întâlnit cu aceștia online, au vizionat 
mai multe filme, sau au făcut sport în casă (tab. 3). 


Această deplasare a copiilor de la o viaţă activă of- 
fline la una dependentă de mediul online a condus 
la o serie de efecte pe care aceștia le-au experi- 
mentat. Conform cu răspunsurile înregistrate, 
55% dintre copii au declarat că au avut dureri de 

cap datorită timpului petrecut online, 45% au in- 
dicat existența unor probleme cu spatele, 43% au 
spus că au probleme cu vederea. 36% au indicat 


stările de nervozitate ca efect, 30% au afirmat că 
au probleme cu somnul și 22% au reclamat difi- 
cultăți de concentrare și de atenţie. 


Tabelul 2. Ce le-a lipsit copiilor în această perioadă. 


Întâlnirile cu colegii, la şcoală 
leșirile afară în natură 

leșirile în oraș cu prietenii, părinţii 
Excursiile, taberele 

Interacțiunea cu profesorii 
Activităţile sportive extra-școlare 


Activităţile educaţionale extra-școlare 


Procent (%) 
83 
53 
47 
43 
34 
21 
11 


Tabelul 3. Cu ce au înlocuit copiii activităţile care le-au lipsit. 


Am jucat jocuri online cu colegii 
Am stat mai mult pe internet 
Întâlniri online cu prietenii 
M-am uitat mai mult la filme 
Am citit mai mult 


Am făcut sport în casă 


DISCUȚII 


Ce efecte a avut pandemia COVID-19 la nivelul 
copiilor, conform percepţiei lor și opiniilor 
părinţilor? 


Rezultatele anchetei realizate cu părinţii şi copiii 
indică existenţa unor puncte de schimbare. Aces- 
tea se referă la timpul petrecut online, modali- 
tatea de predare și învăţare, socializarea în 
grupurile primare și/sau secundare și riscurile 
legate de sănătatea fizică și psihologică a copiilor. 


În afara timpului petrecut online pentru şcoală, 
din lipsa posibilităţilor de a face alte activităţi, o 
mare parte dintre copii au prelungit timpul pe in- 
ternet, utilizându-l pentru joacă, comunicare, in- 
formare. Totodată, copiii au făcut și activități cu 
părinţii și mai rar au jucat jocuri care să nu 


CONCLUZII 


Procent (%) 
62 
40 
38 
34 
15 
9 


implice tehnologia. Întâlnirile online cu colegii, au 
înlocuit cu succes întâlnirile fizice, faţă - în - faţă, 
dar au existat și situaţii în care a crescut cyberbul- 
lingul sau conflictele online. 


Din perspectiva riscurilor legate de sănătatea fi- 
zică datele indică faptul că lipsa de mișcare, de ac- 
tivitate fizică afectează negativ copiii. Sedentaris- 
mul, problemele de vedere, de postură, pe care le 
resimt copiii constituie un semnal de alarmă legat 
de starea lor de sănătate. În ceea ce priveşte ris- 
curile legate de sănătatea psihică putem spune că 
stresul datorat limitărilor și schimbărilor impuse 
de pandemia COVID-19 a condus la efecte nega- 
tive în cazul copiilor. Singurătatea, nervozitatea, 
anxietatea, chiar depresia au fost realităţi cu care 
copiii s-au confruntat în această perioadă, așa 
cum demonstrează și datele înregistrate. 


1. Rezultatele cercetării noastre au indicat faptul că efectele pandemiei, schimbările şi stresul generat 
tuturor sunt o realitate și pot fi comparate în ceea ce privește copiii, cu trecerea prin evenimente 


traumatice majore 

provocate de cataclisme naturale. Afectările de ordin fizic și psihologic se manifestă diferit pentru 
fiecare şi de aceea este important să privim fiecare situaţie în parte și să le dăm copiilor oportuni- 
tatea de a se exprima. 


Totodată, asigurarea unui cadru de siguranţă fizică şi psihică în toate contextele, oferirea de opor- 
tunităţi pentru a face mișcare și a ieși în natură sunt priorităţile tuturor, familiei și școlii deopotrivă, 
pentru asigurarea unui climat pozitiv pentru dezvoltarea mentală și fizică a copiilor. 


Deși această cercetare are o serie de limite, fiind derulată cu perechi de părinţi și copiii lor doar 
într-o școală și astfel lipsită de reprezentativitate statistică, rezultatele ei sunt importante pentru 
toţi cei interesaţi de efectele școlii online în perioada pandemiei. Mai mult decât pierderile din pers- 
pectivă curriculară și rămânerile în urmă la învățătură anticipate de profesioniștii în educaţie, 
emerg o serie de efecte negative asupra dezvoltării sănătoase, din punct de vedere fizic şi psihic a 
copiilor, de care trebuie ţinut cont în luarea deciziilor viitoare. 


Se constată că există mici diferenţe între opiniile părinţilor și copiilor vizavi de efectele asupra obi- 
ceiurilor zilnice, dar unanimitate vizavi de afectările ce apar la nivel fizic - probleme legate de se- 
dentarism, lipsa activităţilor în aer liber, afectarea posturii, a coloanei vertebrale, a ochilor și vede- 
rii, dureri de cap - dar și la nivel psihic- generate de stres, frica de îmbolnăvire, lipsa interacțiunii 
cu colegii și expunerea prelungită la ecrane și internet. 


Profesioniştii din educaţie, cei responsabili de luarea deciziilor vizavi de protecţia față de riscurile 
pandemiei, trebuie să ţină cont de toate acestea și să echilibreze măsurile luate, astfel încât acestea 
să nu aibă un impact negativ cu consecinţe pe termen lung asupra tinerei generaţii. 

